Djamel Sedjati

Djamel Sedjati (s. 3. toukokuuta 1999) on algerialainen keskimatkojen juoksija. Hänen päälajinsa on 800 metrin juoksu.

Sedjati juoksi vuonna 2021 parhaimmillaan ajan 1.44,91 kesäkuussa Strasbourgissa. Hän pääsi mukaan Tokion olympialaisiin, mutta kisapaikalla hän antoi positiivisen koronavirustestituloksen eikä saanut kilpailla. Maaliskuussa 2022 hän osallistui sisäratojen maailmanmestaruuskilpailuihin mutta ei menestynyt. Hän paransi vuonna 2022 ennätystään ensin aikaan 1.44,05 kesäkuussa Décines'ssa ja kuusi päivää myöhemmin aikaan 1.43,69 Strasbourgissa. Hän voitti kultaa Oranim Välimeren kilpailuissa ajalla 1.44,52. Heinäkuussa 2022 Eugenen MM-kilpailuissa hän voitti sekä alku- että välieränsä ja selviytyi loppukilpailuun, jossa hän saavutti hopeaa ajalla 1.44,14.

Sedjati juoksi 800 metrin ennätyksensä 1.43,40 Pariisissa 9. kesäkuuta 2023. Hän voitti samana kesänä Tukholman Timanttiliigan kilpailun, mutta hänet hylättiin 800 metrin loppukilpailussa Budapestin MM-kilpailuissa.

Lähteet 

Algerialaiset keskimatkojen juoksijat
Vuonna 1999 syntyneet
Elävät henkilöt